MLDataScientist/Wikipedia-uzbek-2024-05-01 huggingface dataset:
Fernando Hierro

Fernando Ruiz Hierro () 1968-yil 23-martda Ispaniyada tavallud topgan. Ispaniyalik futbolchi Ispaniya terma jamoasi va Real Madridning sobiq sardori, himoyachi, murabbiy hisoblanadi.

Fernando Ruiz Hierro „Real Madrid“ bilan besh karra Ispaniya chempioni va uch karra Chempionlar ligasi gʻolibi.

Fernando Ruiz Hierro Ispaniya terma jamoasi tarixida eng koʻp oʻyin oʻtkazgan futbolchilar orasida oʻninchi (89 oʻyin) va toʻpurarlar orasida toʻrtinchi (29 gol) oʻrinni egallab turibdi.

Faoliyati 
Fernando Ruiz Hierro 1989-yil 20-sentyabrda 21 yoshida Luis Suares qo‘l ostida milliy terma jamoadagi debyutini A Korunyada Polshaga qarshi o‘rtoqlik uchrashuvida (1:0) o‘tkazgan. U terma jamoadagi ilk golini 1990-yil 19-dekabrda (terma jamoa uchun uchinchi o‘yin) Yevropa chempionati saralash o‘yinida (9:0) Albaniyaga qarshi o‘yinda kiritgan. 22 yoshli Fernando Ruiz Hierro 1990-yilgi jahon chempionatida ishtirok etgan, ammo u maydonga tusha olmagan.

Hammasi boʻlib Fernando Ruiz Hierro terma jamoa safida 89 ta oʻyin oʻtkazib, 29 ta gol urgan (bu koʻrsatkich boʻyicha Fernando tarixda beshinchi oʻrinda turadi), ammo bu vaqt davomida Ispaniya terma jamoasi hech qachon turnirning chorak final bosqichidan oʻta olmagan.

Menejerlik va murabbiylik faoliyati 
2007-yilning sentyabridan Ispaniya futbol federatsiyasi sport direktori lavozimida ishlagan. Fernando Ruiz Hierro federatsiyadagi faoliyati davomida Ispaniya terma jamoasi Yevropa (2008-yil) va jahon chempioniga aylandi (2010-yil). 2011-yil iyul oyida u oʻz ona viloyatiga qaytib, „Malaga“ direktori boʻldi. Biroq, 2012-yilning may oyida u klubni tark etdi.

2014-yilning 10-iyulida Fernando Ruiz Hierro Zinedin Zidan o‘rniga „Real Madrid“ bosh murabbiyi Karlo Anchelottiga yordamchi bo‘ldi. 2016-yil iyun oyida u „Oviedo“ klubi bosh murabbiyi boʻldi, biroq bir yildan soʻng tomonlar oʻzaro kelishuvga koʻra shartnomani bekor qilishga qaror qilishdi.

Statistika

Manbalar 

Ispaniya futbolchilari
Yashayotgan insonlar
1968-yilda tugʻilganlar
23-martda tugʻilganlar
Gyromitra gigas

Gyromitra gigas — Pezizomycetes sinfining Discinaceae oilasiga mansub boʻlgan qoʻziqorin hisoblanadi.
Gyromitra gigas, odatda gigantlar yolgʻon morel qor morel, qor soxta morel, buzoq miyasi yoki buqa burni nomi bilan ham atalgan boʻlib, Ascomycota boʻlimining Discinaceae oilasiga kiruvchi qoʻziqorin hisoblanadi. G. gigas Yevropada uchraydi. Tashqi koʻrinishidan bahor va yozning boshida haqiqiy morellarga oʻxshash yashash joylarida paydo boʻlishi tufayli u soxta morellardan biri deb ham ataladi (Morchella ssp.). Uning tarkibida oz miqdorda gidrazin moddasi uchraydi.

Ahamiyati 
Uning giromitrindagi tarkibiy tuzilishini Viernstein va boshqa olimlar tomonidan ilmiy baholangan [Botanika identifikatsiyasi 1980] va natijada har bir kg yangi qoʻziqorin uchun taxminan 1 mg (eskulentaga nisbatan taxminan 1500 baravar kam)dan ozuqaviy qiymat toʻgʻri kelgan. Uni isteʼmol qilinganda nojoʻya taʼsiri yoki vafot etganlar qayd etilmagan. Isteʼmol qilishdan oldin qaynatish tavsiya etiladi. Baʼzi qoʻllanmalarda qayt etilishicha, agar qoʻziqorindan tayyorlangan taom toʻgʻri tayyorlangan boʻlsa, uni isteʼmol qilish mumkin deb sanashgan. Biroq, Gyromitraning tarkibi oʻzgaruvchan boʻlganligi va boshqa zaharli turlariga oʻxshashligi sababli isteʼmol qilish tavsiya etilmaydi.

Ushbu qoʻziqorin Fransiyada 1991-yildan beri zaharliligi va nojoʻya taʼsir koʻrsatishi sababli sotilishi taqiqlangan, uning taʼsiri juda kam uchraydigan oʻlimga olib keladigan neyrodegenerativ kasallik, amyotrofik lateral skleroz (ALS) ni keltirib chiqaradi.

Gyromitra montana va shunga oʻxshash, shuningdek, bir-biriga toʻgʻridan-toʻgʻri bogʻliq boʻlgan turlar Shimoliy Amerikada uchraydi; ularning orasidagi asosiy farq kichikroq sporalar G. gigas borligi hisoblanadi. G. montana olimlarning isbotlashicha, agar yaxshilab pishirilsa va oz miqdorda isteʼmol qilinsa, salbiy holatlar kuzatilmasligi maʼlum boʻlgan.

Taksonomiyasi 
Bu tur birinchi marta ilmiy jihatdan Julius Vincenz von Krombholz tomonidan Helvella gigas sifatida tasvirlangan. Hozirgi vaqtda ushbu turkumga mansub boʻlgan turlar yetarlicha oʻrganilmagan va koʻpchilik qoʻziqorinlar ustida ilmiy izlanishlar olib borilmoqda.

Yana qarang 
 Gyromitrin, a toxic chemical found in Gyromitra fungi

Manbalar 

Biologiya
Botanika
Mikologiya
Shimoliy Amerika florasi
Yevropa o'simliklari
Biolog olimlar
Zamburug'lar
Mikolog olimlar
Yevropa zamburug‘lari
Sofiane Hanni

Sofyan Xanni () — jazoirlik va fransuz futbolchisi, „Al-Garafa“ klubi va Jazoir terma jamoasi yarim himoyachisi.

Biografiyasi 
Sofyan Xanni Fransiyada jazoirlik immigrant ota-onasida tugʻilgan. U Sedrik Bakambu bilan birga Parijning Vitri-syur- Seyn chekkasida oʻsgan. Bakambu bilan ular bir xil mahalliy jamoada shugʻullanishgan.

Jamoalardagi faoliyati 
Sofyan Xanni „Ivry“, „Boulogne-Billancourt“ va „Nantes“ klublari bitiruvchisi. 2009-yil 1-dekabrda „Sedan“ga qarshi oʻyinda ikkinchi boʻlimda Uilyam Vankerni almashtirib, Liga 2da debyut qildi, ammo Sofyan Xanni tarkibda mustahkam oʻrin olmagan.

2011-yilning yozida ular bilan shartnomasi yakuniga yetdi va Sofyan Xanni erkin agent sifatida Turkiyaning „Kayseri Erciyesspor“ klubiga oʻtdi. 10- sentabr kuni „Bucaspor“ga qarshi oʻyinda u Turkiya birinchi ligasida debyut qildi. 25-sentabr kuni „Kartalspor“ jamoasiga qarshi kechgan duelda Sofyan Xanni „dubl“ga erishdi va „Kayseri Erciyesspor“ safida ilk gollarini urdi. Debyut mavsumida Sofyan Xanni 11 ta gol urdi va jamoaning eng yaxshi toʻpurariga aylandi. 2013-yilda u klubning elitaga chiqishiga yordam berdi.

2014-yilning yozida Sofyan Xanni Belgiyaning „Mechelen“ jamoasiga oʻtdi. 27-iyul kuni „Genk“ga qarshi oʻyinda Jupile ligasida debyut qildi. Oʻsha oʻyinda u Mechelen uchun birinchi golini urdi. 2016-yilda u Belgiya chempionatida arab millatiga mansub eng yaxshi futbolchi va afrikalik eng yaxshi futbolchi, shuningdek, Belgiya qirollik futbol assotsiatsiyasiga koʻra yilning eng yaxshi futbolchisi unvonlarini oldi.

Jamoalardagi karyerasi 
Sofyan Xanni Fransiyaning yoshlar terma jamoalarida oʻynagan. 2016- yilda u oʻzining tarixiy vatani Jazoirda oʻynash taklifini oldi. 26-mart kuni Efiopiyaga qarshi Afrika Millatlar Kubogi-2017 saralashida u Jazoir terma jamoasi safida debyut qildi. 7- yanvar kuni Mavritaniyaga qarshi oʻrtoqlik oʻyinida Sofyan Xanni terma jamoadagi ilk golini urdi.

Statistikasi

Yutuqlari 
Jamoaviy yutuqlari

 „Anderlecht“

 Belgiya chempioni: 2016-2017
 Belgiya Superkubogi sohibi: 2017-yil

 „Spartak“

 Rossiya chempionatining bronza medali sovrindori: 2017-2018

Shaxsiy yutuqlari

 Eng yaxshi afrikalik futbolchi Belgiya chempionati 2015-2016
 Belgiya Qirollik Futbol Assotsiatsiyasining 2015-2016 yilgi eng yaxshi futbolchisi

Manbalar 

Fransiya futbolchilari
Yashayotgan insonlar
1990-yilda tugʻilganlar
29-dekabrda tugʻilganlar
Matteo Guendouzi

Mattéo Guendouzi () 1999-yil 14-aprelda Puassida tugʻilgan. Fransuz futbolchisi Marselning „Olympic“ klubi va Fransiya terma jamoasi yarim himoyachisi.

Jamoalardagi faoliyati 
Mattéo Guendouzi Fransiyaning „Lorient“ klubi tarbiyalanuvchisi hisoblanadi. 2016-yilda uning akademiyasini tamomlagan. 2015/16-yilgi mavsumda u ikkinchi jamoada oʻynay boshladi. U 2016-yilning 2-aprelida „Romorantina“ga qarshi bahsda debyut qilgan. Oʻyin paytida Mattéo Guendouzi 16 yoshda edi.

2016/17-yilgi mavsumda u asosiy jamoa bilan mashgʻulotlarda ishtirok eta boshladi. 2016-yilning 15-oktyabrida u Liga 1da „Nant“ga qarshi bahsda debyut qildi va 76-daqiqada Valid Mesloub oʻrniga zaxiradan maydonga tushdi.

Terma jamoadagi karyerasi 
Mattéo Guendouzi Fransiyaning 18, 19 va 20 hamda 21 yoshgacha boʻlgan yoshlar terma jamoalarida oʻynagan.

2019-yil 2-sentyabr kuni Mattéo Guendouzi Fransiya bosh murabbiyi Dide Desham tomonidan ilk bor JCh-2020 saralashida Albaniya va Moldovaga qarshi o‘yinda jarohat olgan Pol Pogba o‘rniga maydonga tushish uchun chaqirildi. Biroq har ikki uchrashuvda ham Mattéo Guendouzi zaxirada qoldi va maydonga tushmadi.

Keyin, 2021-yil 1-sentyabrda jarohatlangan Korentin Tolisso o‘rniga Bosniya va Gersegovina, Ukraina va Finlandiya terma jamoalariga qarshi JCh-2022 saralash o‘yinlarida ishtirok etish uchun terma jamoaga ikkinchi chaqiruv oldi. 2022-yil 30-sentyabr kuni Mattéo Guendouzi Fransiya terma jamoasining UEFA Millatlar Ligasi 2020/21 final qismi o‘yinlarida ishtirok etish uchun rasmiy tarkibiga kiritildi. U Belgiya terma jamoasiga qarshi yarim final va Ispaniya terma jamoasiga qarshi gʻalaba qozongan final uchrashuvida ishtirok etmadi.

2021-yilning 16-noyabrida u Antuan Grizmann o‘rniga Finlandiyaga qarshi o‘yinda Fransiya terma jamoasida debyut qildi. 2022-yilning 29-martida Mattéo Guendouzi Janubiy Afrika terma jamoasiga qarshi o‘rtoqlik o‘yinida 90+2 daqiqada raqib darvozasini ishg‘ol qilib, terma jamoa safidagi ilk golini kiritdi.

Statistika

Manbalar 

Fransiya futbolchilari
Yashayotgan insonlar
1999-yilda tugʻilganlar
14-aprelda tugʻilganlar
Never Forget You

„Never Forget You“ (tarjimasi:Seni hech qachon unutmayman) — shved qoʻshiqchisi Zara Larsson va ingliz qoʻshiqchisi MNEK birgalikda ijro etishgan qoʻshiq. „Never Forget You“ qoʻshigʻi 2015-yil 22-iyulda Buyuk Britaniyada Zara Larssonning "So Good" nomli albomida ikkinchi singl sifatida chiqarilgan. „Never Forget You“ qoʻshigʻi Buyuk Britaniya chartlarida birinchi oʻrinni egalladi. Shuningdek, „Never Forget You“ qoʻshigʻi yana sakkizta mamlakat chartlarida birinchi oʻntalikka kiritildi. 2016-yil may oyida AQSHning "Billboard Hot 100" charti roʻyxatida Zara Larsson va MNEK birgalikda ijro etgan „Never Forget You“ qoʻshigʻi 13-oʻrinni egalladi. Bu koʻrsatkich Larsson va MNEKning "Billboard Hot 100" chartidagi eng yaxshi oʻrniga aylandi. Shuningdek, Larsson va MNEK „Never Forget You“ qoʻshigʻi bilan birinchi marta "Billboard Hot 100" chartida qatnashishgan edilar. „Never Forget You“ singli oʻn oltita mamlakatda „Platinum“ yoki undan yuqori setifikatga ega boʻldi. Qoʻshiqning orkestr versiyasi keyinroq 2021-yil 21-mayda Larssonning "Poster Girl" uchinchi studiyaviy albomining yozgi treki sifatida chiqarildi.

Musiqa videosi 
2015-yil 17-sentyabrda Larssonning rasmiy „Vevo“ akkountida „Never Forget You“ qoʻshigʻining musiqiy videosi chiqarildi. „Never Forget You“ qoʻshigʻining musiqiy videosida hayvonlarni yaxshi koʻradigan, ular bilan tez-tez uchrashadigan va ular bilan xayoliy doʻst tutingan qiz tasvirlangan. Video davomida bu qizning oʻsib-ulgʻayganini va oʻzining xayoliy doʻsti (qora yungli, bahaybat, xayoliy hayvon) haqida oʻylashini koʻrishingiz mumkin (Xayoliy hayvon rolini Chris Fleming oʻynagan). Video Islandiyada suratga olingan. Musiqa videosining rejissyori Richard Paris Wilson hisoblanadi."Never Forget You" qoʻshigʻining musiqiy videosi davomiyligi uch daqiqa oʻttiz uch daqiqani tashkil qiladi.

Chartlar

Haftalik chartlar

Kover versiyalari 
"Never Forget You" qoʻshigʻining kover versiyasi „Our Last Night“ guruhi ijrosida taqdim etilgan.

Manbalar

Havolalar 
 
2015-yil qoʻshiqlari
Qo'shiqlar
Nam The-hi

Nam The-hi () (1991-yil 3-iyulda Pusan shahrida tugʻilgan) — janubiy koreyalik futbolchi, hozirda „Al-Duhail“ va Janubiy Koreya terma jamoasida oʻynaydi. U Janubiy Koreyadan tashqari Angliya, Fransiya va Qatarda o‘ynagan. U koʻp qirrali yarim himoyachi va hujumkor yarim himoyachi yoki markaziy yarim himoyachi sifatida oʻynay oladi. U oʻzining mukammal texnikasi, silliq harakati va driblingi bilan mashhur.

Klubdagi faoliyati 
Nam KFA Yoshlar loyihasi orqali Readingning Yoshlar Akademiyasida oʻynagan. 2009-yil iyul oyida uning birinchi professional shartnomasi Fransiyada Valenciennes FC bilan imzolangan. U 2009-yilning 8-avgustida „Nancy“ga qarshi debyutini oʻtkazgani va hozirda 18 yoshida Liga 1da oʻynagan eng yosh osiyolik futbolchi hisoblanadi.

2011—2012-yilgi mavsumdagi qishki tanaffusda Nam 2011-yil 26-dekabrda Liga 1ni tark etib, Qatar Yulduzlar Ligasi giganti Lekhwiya SCga oʻtishga rozi boʻlgan.

Lekhwiya 
Nam debyutini 2012-yilning 1-yanvarida „Al Kharitiyath“ga qarshi oʻtkazgan. U 2012-yilning 19-yanvarida o‘zining birinchi ligadagi golini jarima zarbasidan kiritgan .

U 2012-yil 7-mart kuni Osiyo Chempionlar Ligasidagi debyutini o‘tkazgan va Saudiyaning Al Ahli jamoasiga qarshi o‘yinda yagona gol muallifiga aylangan. Shu tariqa Lekhwiya uchun ilk golini kiritgan.

Al Sadd 
2019-yil 8-fevral kuni „Al Sadd“ jamoasi Namni Qatarning „Al-Duhail“ klubidan sotib olganini eʼlon qilgan. Ularning kelishuviga koʻra, Nam 2019/2020-yilgi mavsumda „Al Sadd“ga oʻtgan va ular safida uch yil oʻynashi kelishib olingan.

Xalqaro faoliyati 
Nam Janubiy Koreyani U-13, U-15 va U-17, U-20 va U-23 toifalarida himoya qilgan. 2011-yilning 9-fevralida Turkiyaga qarshi oʻrtoqlik oʻyinida Koreya kattalar terma jamoasi safida debyut qilgan.

Nam 2012-yilgi yozgi Olimpiya oʻyinlarida Janubiy Koreyani himoya qilgan. Kardiffdagi „Millenium“ stadionida oʻtkazilgan bronza medali uchun oʻyinda Koreya Yaponiyani magʻlub etganida, u zaxiradan maydonga tushgan.

2014-yilning 22-dekabr kuni Nam Janubiy Koreya terma jamoasining 2015-yilda Avstraliyada bo‘lib o‘tadigan Osiyo Kubogi uchun qaydnomasiga kiritilgan. Jamoaning guruhdagi ikkinchi oʻyinida Nam yagona gol muallifi boʻlgan, chunki Koreya Quvaytni 1:0 hisobida magʻlub etib, pley- off bosqichiga yoʻl olgan. 2018-yilning 20-noyabr kuni tizzasidan olgan jarohati sabab 6 oyga safdan chiqqan Nam 2019-yilda BAAda bo‘lib o‘tadigan Osiyo Kubogini o‘tkazib yuborishi maʼlum bo‘lgan.

Faoliyat statistikasi

Klub

Xalqaro maydondagi gollari

Yutuqlari 
Lexviya/Al-Duhayl

 Qatar Yulduzlar Ligasi : 2011—2012, 2013—2014, 2014—2015, 2016—2017, 2017—2018
 Qatar amiri kubogi : 2016, 2018, 2022
 Shayx Jassim kubogi : 2015, 2016
 Qatar kubogi : 2013, 2015, 2018

Al-Sadd

 Qatar Yulduzlar Ligasi : 2020—2021
 Qatar amiri kubogi : 2020, 2021
 Shayx Jassim kubogi : 2019
 Qatar kubogi : 2020, 2021

Janubiy Koreya U23

 Yozgi Olimpiya oʻyinlari bronza medali: 2012-yil

Janubiy Koreya

 Osiyo kubogi ikkinchi oʻrin sohibi: 2015-yil

Manbalar 

Olimpiyada medalini olgan futbolchilar
Fransiyadagi muhojir futbolchilar
Janubiy Koreya futbolchilari
Yashayotgan insonlar
1991-yilda tugʻilganlar
Rosa blanda

Rosa blanda — Rosaceae oilasiga mansub boʻlgan buta boʻlib, koʻp yillik oʻsimlik hisoblanadi.
Rosa blanda, odatda silliq atirgul, oʻtloq/yovvoyi atirgul yoki yaylov atirgul deb nomlanadi, Shimoliy Amerikada tarqalgan atirgul turlaridan biridir . Atirgullar orasida „tikansiz“ atirgulga eng yaqin turi boʻlib, uning tagida bir nechta tikanlari bor. Yaylov atirguli koloniya hosil qiluvchi buta boʻlib, balandligi  gacha oʻsadi, tabiiy ravishda yaylovlar va oʻtloqlarda tarqalgan. Atirgul tanasi juda oʻzgaruvchan boʻlib, barg uchlaridagi tikanlar va bez tuklari kabi xususiyatlar har doim ham doimiy boʻlib qolmaydi, shuning uchun uni koʻpincha Rosa Arkansana yoki Rosa Karolina, boshqa ikkita dasht atirgul turlari bilan adashtirib yuborishadi.

Tavsifi 
Rosa blanda gullari murakkab tuzilgan boʻlib, stamens va karpellarga ega. Ular oq rangdan pushti ranggacha boʻgan turlari farq qilinadi. Turning nomi lotincha blandus soʻzidan kelib chiqqan boʻlib, gullarning goʻzalligiga ishora qiluvchi „maqbul, erkalash, jozibali, jozibador“ degan maʼnoni anglatadi. Yozning boshida gullab-yashnagan gullari birma-bir yoki lateral kurtaklaridan korimblar paydo boʻladi . Birinchi bo‘lib markaziy gul ochiladi, uning ichida novdasi yo‘q boʻlib, uzunligi 2-4 sm (0,79-1,57 dyuym) (boshqa dasht atirgullariga qaraganda qisqaroq va qalinroq). Beshta katta gulbarglar qiyshaygan yoki to‘g‘risimon shaklga ega boʻlib, uzunligi  va kengligi  boʻladi. Gulbarglari qizil chiziqlar bilan oqdan pushti ranggacha, anterlar sariq, stigma sariq yoki toʻq sariq, filamentlari oq rangda. Gulbarglari tushganidan keyin stamens va uslub tik holatda boʻladi.

Tarqalishi 
Rosa blanda tabiiy ravishda oʻtloqlarda, keng dalalarda, quruq daralarda, togʻ yonbagʻirlarida, yoʻl chetlarida, devorlar tagida, qumli yoki toshloq tuproqlarda oʻsadi. Tabiiy oʻsish diapazoni Kvebekdan Ontariogacha, janubdan Kanzasgacha va sharqdan Missuri va Ogayogacha hisoblanadi.

Tabiati va ekologiyasi 
Rosa blanda koʻp yillik atirgul boʻlib, u juda mustahkam va quruq, ozuqa moddalari kam boʻlgan yashash joylariga, masalan, yoʻllar va qumli tuproqlarga bardosh bera oladi. Bu tur Kanzas va Shimoliy Dakota mintaqalarining mahalliy guli hisoblanadi; ammo, u Rosa multifloraga juda oʻxshash boʻlishi mumkin. Bu tur Yaponiyada kiritilgan invaziv turlar qatoriga kiradi. Bu ikki tur atrof-muhit va hayvonlar uchun foydalanishni taʼminlaydigan bir-biri bilan simbioz holatda yashay oladigan oʻsimliklar hisoblanadi.

Yapon guli (Rosa rugosa) bilan birga gibridlanishi Shimoliy Amerikaning sharqiy qismida qayd etilgan. Bu invaziv potensial va mahalliy turlarning genetik assimilyatsiyasi bilan kuchli duragaylarning rivojlanish potensialidan kelib chiqib sodir boʻlgan.

Manbalar 

Biologiya
Botanika
O'simliklar
Shimoliy Amerika florasi
Yaponiya o'simliklari
Biolog olimlar
Atirgullar
2014-yilgi Italiya F4 chempionati

2014-yilgi Italiya F4 chempionati tugatilgan Formula Abarth o‘rnini egallagan chempionatning ilk mavsumi bo‘ldi. U 8-iyun kuni Adriyada boshlanib, 12-oktabrda Imolada yakunlandi.

Chempionlikni Ferrari poygachilar Akademiyasi aʼzosi kanadalik poygachi Lance Stroll qoʻlga kiritdi, u 18 ta poygada 7 ta umumiy gʻalaba va yana 3 ta alohida natijalarga ega gʻalabalarni qoʻlga kiritdi — u Imoladagi soʻnggi turni jarohati tufayli oʻtkazib yubordi. Stroll Prema Powerteam jamoasi uchun ishtirok etib, chempionatdagi eng yaqin raqibi, F & M jamoasidan Mattia Drudidan 94 ochko oldinda yakunlandi. Drudi toʻrtta poygada gʻalaba qozondi, shu jumladan Monzada 3 marta, shuningdek, mavsumning soʻnggi poygasida alohida natijalarga ega boʻlgan gʻalabasi. Chempionatda uchinchi oʻrin Diegi Motorsport piloti Andrea Russoga nasib etdi, u Adriyada umumiy gʻalabani qoʻlga kiritdi, shuningdek, Mugelloda klass gʻalabasini qoʻlga kiritdi. Fortec jamoasi vakili Ukyo Sasahara tomonidan Euronova Racing va uning oʻrnini egallagan Andrea Fontana mos ravishda Adriya va Magioneda ilk ballarini qoʻlga kiritdi. Fontana Imolada ham klass gʻalabaga erishdi, uchinchi Imola toifasidagi gʻalaba esa Euronova va Ivan Matveev tomonidan qoʻlga kiritildi. Prema Powerteam jamoalar chempionligini qoʻlga kiritdi. Fortec Euronova Racingdan 58 ochko oldinda musobaqani yakunladi.

18 yoshdan oshgan poygachilar uchun bir vaqtning oʻzida davom etgan Italiya F4 Trophy chempionati Prema Powerteam vakili Brandon Maisano tomonidan boshqarildi. Maïsano mavsumning dastlabki 10 ta poygasida gʻalaba qozondi va yakunda mavsumni 21 ta poygada 17 ta gʻalaba va 19 ta kuchli uchlik bilan yakunladi. Maisano mavsum davomida umumiy hisobda oltita gʻalabaga erishdi, biroq asosiy chempionat yoʻlida ochko toʻplash huquqiga ega boʻlmadi. U Magioneda bir marotaba gʻalabaga erishgan navbatdagi eng yaqin taqibchisi Ali Al-Xalifani 176 ochko ortda qoldirdi. Keith Camilleri toʻqqizta ikkinchi oʻrin bilan klassda uchinchi oʻrinni egalladi, Sennan Fielding esa klassda oltita startdan uch marotab uchinchi oʻrinni egallagan.

Jamoalar va poygachilar

Chempionat jadvali 

Ballar quyidagicha berildi:

Trophy klassi bir xil ball tizimiga ega edi, lekin saralash bahslarida eng tez aylanish uchun ball berilmas edi.

 S/O — Start ololmadi
 S/Oʻ — Saralashdan oʻtolmadi
 DSK — Diskvalifikatsiya
 I/E — Ishtirok etmadi
 CH/K — Chiqib ketdi

Manbalar

Havolalar 
 

FIA Formula 4 chempionati
Private Dancer

„ Private Dancer“ () — 1984-yilda amerikalik qoʻshiqchi Tina Turner tomonidan ijro etilgan qoʻshiq. „Private Dancer“ qoʻshigʻini dastlab Buyuk Britaniyadagi „Dire Straits“ guruhining vokalisti Mark Knopfler yozgan va Turnerga ijro etish uchun bergan.Qoʻshiq Turnerning „Private Dancer“ nomli beshinchi yakaxon albomi uchun John Carter produserligida chiqarilgan. „Private Dancer“ albomning beshinchi singli sifatida chiqarilgan trek AQSHning „Billboard Hot 100“ chartida yettinchi va AQSHning „US R&B“ chartida uchinchi oʻrinni egalladi. Shuningdek, „Private Dancer“ qoʻshigʻi Buyuk Britaniyaning "UK Singles Chart"ida 26-oʻrinni egalladi.

Fon 
"Private Dancer" qoʻshigʻi dastlab „Dire Straits“ guruhining „Love over Gold“ nomli toʻrtinchi albomi uchun moʻljallangan edi.Qoʻshiqning dastlabki varianti guruh bilan yozib olindi, ammo Mark Knopfler qoʻshiq soʻzlari erkak qoʻshiqchi uchun mos emas deb hisoblab, trekni loyihadan olib tashladi. Huquqiy cheklovlar asl versiyaning Tina Turner tomonidan ijro qilinishiga toʻsqinlik qiladi. Shuning uchun „Private Dancer“ qoʻshigʻi „Dire Straits“ guruhi aʼzolari tomonidan qayta ishlangan.

Tanqidiy qabul 
"Daily Vault" jurnali muxbiri Mark Millian „Private Dancer“ qoʻshigʻi haqida quyidagilarni yozdi: „Bu yomon trek, unda Turnerning kuchli shahvoniy hislatlari koʻrsatilgan.“

Musiqa videosi 
"Private Dancer" musiqiy videosi uchun Brian Grand direktorlik qiladigan „Arlene Phillips“ nomli raqs xareografik guruhi suratga tushgan. Musiqa videosi Londonning Rivoli bal zalida suratga olingan. „Private Dancer“ musiqiy videosi keyinchalik Turnerning YouTubedagi rasmiy kanalida 2009-yilning mart oyida eʼlon qilingan. 2021-yil oktyabr holatiga koʻra, video You Tubeda 34,9 milliondan ortiq marotaba koʻrilgan.

Xodimlar 

 Tina Turner — vokal
 Jeff Beck — yakkaxon gitarachi
 John Illsley — bas gitarachisi
 Alan Clark — klavishli asboblar chaluvchi
 Hal Lindes — gitarachi
 Terry Williams — barabanchi
 Mel Collins — tenor saksafonchi
 Julian Diggle va Carter — perkussiyachilar
 Norman Seeff — fotosuratchi (AQSh)
 Peter Ashworth — fotosuratchi (Buyuk Britaniya)

Chartlar

Haftalik chartlar

Yil chartlari

Koverlar 
Amerikalik qoʻshiqchi, shoir, reper va baschi Meshell Ndegeocello 2018-yil 16- martda chiqarilgan „Ventriloquism“ nomli albomi uchun „Private Dancer“ qoʻshigʻining kover variantini ijro etdi.

2015-yilda kanadalik elektron musiqachi va ijrochi rassom Peaches George Stroumboulopoulosning uyida „The Strombo Show“ nomli qoʻshiq bilan birgalikda „Private Dancer“ qoʻshigʻining pianino versiyasini ijro etdi. Peaches avvalroq turli konsertlarda qo‘shiqni jonli ijroda ijro etgan edi.

Manbalar 

1984-yil qoʻshiqlari
Qo'shiqlar
Xalqaro amputantlar futbol federatsiyasi

Xalqaro amputatsiyalar futbol federatsiyasi (, qisqartma. WAFF, rus transliteratsiyasida - MFFA) - asosiy futbol tashkiloti bo'lib, amputatsiyalar futboli bo'yicha eng yirik xalqaro boshqaruv organi hisoblanadi. IFFA shafeligida barcha jahon miqyosidagi futbol turnirlari, jumladan, Jahon chempionati ham o'tkaziladi.

Tarix 
Federatsiya 2005-yilda Braziliyada tashkil etilgan. Uning asoschilari Argentina, Braziliya, Angliya, Rossiya, Ukraina, AQSh va Oʻzbekiston edi.

Federatsiya aʼzolari besh qitʼadan 30 dan ortiq davlatdir.

Maqsadlar 
Federatsiyaning asosiy maqsadlari quyidagilardan iborat:

 dam olish va futbol dasturlari orqali kattalar erkaklar va ayollar, ayniqsa faxriylar, shuningdek, yosh amputatsiyalar o'rtasida ijtimoiy interaktivlikni rivojlantirish, o'z-o'zini hurmat qilish va o'ziga ishonchni oshirish.

 a'zo mamlakatlarga o'z dasturlarini ishlab chiqishda yordam berish, o'z jamoalarini sport orqali nogironlik to'g'risida o'rgatish va o'z sportchilarini elit xalqaro va jahon musobaqalarida, shu jumladan Paralimpiya musobaqalarida vakillik qilish uchun tayyorlash.

Tuzilishi 
Federatsiya tuzilishi:

 A'zolar Kongressi
 Ijroiya qo'mitasi
 Hakamlar qo'mitasi

Tashkilot boshqaruvi 

 Prezident: Rik Xoffman
 Bosh kotib: Mavuli Vivotor
 Vitse-prezidentlar: Masayuki Sugino, Mateush Vidlak
 Hakamlar qo'mitasi rahbari: Tomas Gubo

Manbalar

Havolalar 

 Rasmiy sayt
Amputantlar futboli